
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Lai nodrošinātu finansējumu infrastruktūras izbūves turpināšanai uz Latvijas Republikas un Krievijas Federācijas ārējās sauszemes robežas posmos, kur iepriekš tā nebija izbūvēta (~41,26 km), kā arī segtu ar robežas apsardzības infrastruktūras izbūvi saistīto darbu un pakalpojumu izmaksas 2027. gadā, atbalstīt Iekšlietu ministrijas priekšlikumu par bāzes izdevumu precizēšanu 2027. gadam un:
· 3.1. palielināt finansējumu Iekšlietu ministrijas budžeta apakšprogrammā 40.02.00 "Nekustamais īpašums un centralizētais iepirkums" par 6 864 192 euro;
· 3.2. samazināt budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 “Finansējums valsts drošības stiprināšanas pasākumiem" ar valsts drošību saistītajiem prioritārajiem pasākumiem plānoto finansējumu par 6 864 192 euro.
· 4. Pieņemt zināšanai, ka izdevumi, kas saistīti ar valsts robežas apsardzības infrastruktūras izbūves turpināšanas pasākumu īstenošanu,  2026. un 2027. gadā ir uzskatāmi par vienreizējo pasākumu likuma “Par valsts budžetu 2026. gadam un budžeta ietvaru 2026., 2027. un 2028. gadam” 6. panta 1. punkta izpratnē.

